שאלה: למה קשה לשמור את הברית? : למה יש לנער מבוגר צורך להוציא את זרעו לבטלה? ואיך מתגברים על זה?
תשובה: סליחה על עיכוב התשובה זמן רב כל כך. כמו בכל דבר בעולם יש להתחקות אחר השורש שממנו הוא נובע ואותו יש לברר וללמוד. א"כ כדאי להבין מאיפה חטא זה נובע. יסודו של כוח זה הוא בפנימיות האדם ולא בתאוות ובמעשים הנגלים כלפי חוץ   התאוות הן הדרך שהכח הזה מתבטא. כשבחור מגיע לגיל הנעורים מתחדשים בו המוני כוחות   כוחות אדירים של חיים שאותם הוא צריך לפתח. כמו בכל פיתוח של מערכות גדולות (נעשו מספר רב של ניסיונות (ועדין נעשים) כדי שטיל החץ יהיה מדויק ומטרתו תושג בשלמות!) לוקח זמן רב עד שאדם מוציא אותם לפועל בצורה נכונה ומתוקנת, ועד אז לפעמים ישנה התפרצות של הכוחות האלו בצורה בלתי מבוקרת   הצורך האדיר של האדם לבטא את נפשו בלי היכולת לעשות את זה עדיין בצורה נכונה בקדושה גורמת להוצאת זרע לבטלה. חשוב להבין שמדובר על כוח חזק מאוד ויסודי מאד בקיום העולם. ככל שדבר יסודי יותר הוא מופיע יותר בעולם וכך גם בעניין זה. חכמים רצו לבטל את יצר העריות אבל הבינו שהוא יסודי עד כדי כך שאם יבטלו אותו לא יוכל העולם להתקיים ולכן לא עשו זאת. מכיוון שקיום העולם כולו מושתת על הקשר בין איש לאישה, הקב"ה דאג שיצר זה יהיה חזק מאוד באדם כדי שיניע אותו ליצירה ולהתפתחות, וממילא ההתמודדות איתו קשה כל כך עד כדי שאמרו חכמינו אין אפוטרופוס לעריות. דרכי התמודדות: דרך אמיתית להתמודד עם היצר זה היא לבנות עולם רוחני עשיר ומלא בתוכן. החטא נובע מכך שהנפש מרגישה חוסר סיפוק בעולם הרוחני שבה היא נמצאת (חטא מלשון חסרון) והיא מנסה להתפרץ בצורות שונות החוצה. על ידי בניה של עולם רוחני קיימת התקדמות ועליה מתמדת שמצריכה כוחות רבים וכך אותם מחשבות או כוחות הגדלים באדם מסייעים לו לפתח עולמות פנימיים מלאים בקדושה. כל לימוד של תורה, כל עשייה של חסד גורמת השפעה חיובית על העולם. תרבה בהם ותראה הצלחה! כיון שהרבה פעמים התאווה להוציא זרע קשורה ברצון להשפיע לאחרים (כפי שאמרנו הרבה כוחות מתפתחים באדם בגיל הנערות ואחד מהם הוא הקשר החברתי שאף קשור לעניין זה) כשהרצון הזה לא בא אל יעודו הוא "נובל", ומופיע בצורה הזו. לכן חשוב שתהיה איכפתי לסובבים אותך ותתן להם. ר  מנחם מנדל מקוצק אמר לתלמידיו שהוא רוצה שלא יהיה להם זמן לחטוא. ועל כן פשוט תמלא את חייך בעשייה ויצירה. אדם שהנפש שלו מלאה ופועלת, שאין לו זמנים של ריק וחוסר, אין לו זמן לתאוות ולחטא וככה התאווה פשוט לא מתחילה. באופן מעשי - אתה יכול לבקש מחבר טוב שיהיה ה"יומן שלך", ואתה מתחייב לספר לו הכל! כך תוכל למנוע את עצמך מן החטא, שהרי אתה לא רוצה אח"כ לספר לו מה עשיתי ומה קרה לך בעקבות כך. וחשוב לזכור שמילה שלך היא מילה, יש לך כבוד עצמי, ואם הבטחת לספר לו, אז תספר. ובאופן פחות קיצוני תמצא לך חברים לענייני עבודת ה', אל תעבוד לבד. חבר אמיתי שכיף להיות איתו, לצאת איתו לטיול, לשחק איתו, ואף לדבר איתו על החסרונות וכיצד ניתן להתרומם ולעלות מהם זהו דבר יקר ערך! כולנו בני אדם ולכל אחד יש חסרונות, החסרון איננו בושה, הבושה היא אצל מי שלא מנסה לתקן אותו! כמה וכמה מגדולי ישראל אמרו לתלמידיהם שישמרו אותם מלחטוא, כי לכולנו יש התמודדויות, ואדרבה אותם אמוראים ניסו ובסוף הצליחו לעמוד בניסיון אז הם יצאו הרבה יותר גדולים ממי שאף פעם לא התנסה בו. שיטה נוספת להתמודדות היא לא לחשוב על החטא המסויים הזה, חומרתו וכו', אלא להרגיש בפשטות שאין זה מתאים לי. אני בנו של מלך מלכי המלכים, יש בי נשמה אלוקית חלק אלוק ממעל, ודאי שאין החטא הזה מתאים לי. כך האדם מרומם את נפשו ומקטין בדעתו את החטא ומזלזל בו עד שאין לו כלל יצר בעניין. לא להיכנס למצב סכנה - לא לקרוא עיתונים יותר מדי (ואם אפשר- בכלל לא.) מספיק שתראה תמונת תועבה אחת, וכבר המחשבות יתחילו לרוץ. וכן באינטרנט לעשות חסימות (חיבור לרימון וכדו') לא לגלוש בשעות מאוחרות או כאשר אתה לבד בבית. אם חס וחלילה נפלת מומלץ תמיד ללכת למקווה שמטהר את הנפש והנשמה ועוזר מאוד לעלות חזרה. וכן לחזור לדברי קדושה וללימוד כמה שיותר מהר. כמו כן פעילות גופנית כמו ריצת אלפיים גם כן עוזרת לקרר הרבה פעמים את היצר. ופעמים מקלחת צוננת שמחדירה גם לגוף שהחטא לא משתלם מועילה לפעמים הבאות. כמובן תפילה תפילה תפילה - לבקש בתפילות שה  ישמור אותנו. (נ.ב. נעזרתי רבות בדברים שהובאו באתר ) בהצלחה יום טוב